Αυτό το λήμμα αφορά την πόλη της Ινδίας.  Για την ομώνυμη πόλη του Πακιστάν, δείτε: Καρταρπούρ (Πακιστάν).  
Συντεταγμένες: 31°26′N 75°30′E﻿ / ﻿31.44°N 75.5°E﻿ / 31.44; 75.5

Η **Καρταρπούρ** είναι πόλη η οποία βρίσκεται κοντά στην πόλη Τζαλαντάρ, στην περιοχή Ντοάμπα της πολιτείας του Παντζάμπ της Ινδίας. Ιδρύθηκε από τον πέμπτο Γκουρού του Σιχισμού, Γκουρού Αρντζάν.

Γεωγραφία
---------

Οι γεωγραφικές συντεταγμένες της Καρταρπούρ είναι 31°26′N 75°30′E﻿ / ﻿31.44°N 75.5°E﻿ / 31.44; 75.5 και βρίσκεται σε υψόμετρο 228 μέτρων (748 ποδιών), σε απόσταση 15 χιλιομέτρων από την Τζαλαντάρ προς την Αμριτσάρ (Δρόμος G.T. - Εθνικός Αυτοκινητόδρομος 1).

Δημογραφία
----------

Μέχρι την απογραφή της Ινδίας το 2001, ο πληθυσμός της Καρταρπούρ ανερχόταν στους 25,152 ανθρώπους. Οι άντρες συνιστούσαν το 54% του πληθυσμού (13,480) και οι γυναίκες το 46% (11,672), ενώ το 12% του πληθυσμού είναι κάτω των 6 ετών.

Ο μέσος όρος αλφαβητισμού της πόλης ανέρχεται συνολικά σε ποσοστό 69% (75% στους άντρες και 66% στις γυναίκες), ο οποίος είναι υψηλότερος από τον αντίστοιχο εθνικό μέσο όρο, ο οποίος ανέρχεται σε ποσοστό 59.5%.

Μνημείο Jang-e-Azadi
--------------------

Το μνημείο Jang-e-Azadi ενώ βρίσκεται υπό κατασκευή.
Το **Jang-e-Azadi** αποτελεί ένα μνημείο και μουσείο το οποίο χτίζεται στην πόλη Καρταρπούρ, για να τιμήσει τη μνήμη όλων όσων συνέβαλαν και θυσιάστηκαν από την κοινότητα του Παντζάμπ κατά τη διάρκεια του κινήματος για την ανεξαρτησία της Ινδίας, το οποίο κράτησε μέχρι 90 χρόνια. Το μνημείο πρόκειται να χτιστεί σε μία περιοχή έκτασης 25 στρεμμάτων και υπολογίζεται να στοιχίσει 2 δισεκατομμύρια ρουπία (περίπου 25 εκατομμύρια ευρώ). Ο επικεφαλής υπουργός του Παντζάμπ, Παρκάς Σινγκ Μπαντάλ έθεσε τον θεμέλιο λίθο του μνημείου στις 19 Οκτωβρίου 2014, ενώ οι εργασίες ξεκίνησαν επίσημα στις 26 Μαρτίου 2015. Μια επιτροπή αποτελούμενη από ιστορικούς, δημοσιογράφους και διανοούμενους συγκροτήθηκε για να οριστικοποιήσει το σχέδιο δράσης και το κόνσεπτ του μνημείου το οποίο θα χτιζόταν.

### Προτεινόμενη διάταξη σχεδιασμού

Το πρότζεκτ σχεδιάστηκε από τον αρχιτέκτονα Ρατζ Ρεβάλ. Η διάταξη σχεδιασμού του μνημείου, όπως εκείνος την αντιλήφθηκε και την σχεδίασε, έχει εγκριθεί από την κυβέρνηση. Σύμφωνα με το προτεινόμενο σχεδιασμό, θα κατασκευαστούν διάφορες γκαλερί, οι οποίες θα προβάλουν τα διάφορα στάδια και τους αγώνες του κινήματος της ανεξαρτησίας. Θα υπάρχει επίσης ένας πύργος, γνωστός και ως *Shaheed-e-Minar*. Επιπρόσθετα, θα υπάρχουν μία αίθουσα συνεδριάσεων, μία αίθουσα κινηματογράφου, ένα υπαίθριο θέατρο, ένα αμφιθέατρο, μία βιβλιοθήκη, αίθουσες έρευνας και σεμιναρίων και άλλα, τα οποία θα κατασκευαστούν με τέτοιο τρόπο ώστε θα αποτελούν αναπόσπαστο μέρος των γκαλερί μνημείων.

Παραπομπές
----------

1. ↑  «Falling Rain Genomics, Inc - Kartarpur». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 25 Νοεμβρίου 2019.
2. 1 2  «Census of India 2001: Data from the 2001 Census, including cities, villages and towns (Provisional)». Census Commission of India. Αρχειοθετήθηκε από το πρωτότυπο στις 16 Ιουνίου 2004. Ανακτήθηκε στις 1 Νοεμβρίου 2008.
3. ↑  «Badal unveils foundation stone of Jang-e-Azadi Memorial». Yes Punjab. 19 Οκτωβρίου 2014. Αρχειοθετήθηκε από το πρωτότυπο στις 9 Μαΐου 2015. Ανακτήθηκε στις 18 Δεκεμβρίου 2016.
4. ↑  «Construction work of Jang-e-Azadi Memorial at Kartarpur begins». Yes Punjab. 26 Μαρτίου 2015. Αρχειοθετήθηκε από το πρωτότυπο στις 27 Μαρτίου 2015. Ανακτήθηκε στις 18 Δεκεμβρίου 2016.
5. ↑  «CM to lay foundation stone of Jang-e-Azadi memorial on Oct 12». *Hindustan Times*. 2014-08-12. Αρχειοθετήθηκε από το πρωτότυπο στις 2018-01-19.. Ανακτήθηκε στις 2019-11-25.

Εξωτερικοί σύνδεσμοι
--------------------

* Jalandhar district
* Επίσημος ιστότοπος μνημείου Jang-e-Azadi (Αγγλικά)